নওশাদের গাড়িতে ট্রাকের ধাক্কা, অল্পের জন্য রক্ষা পেলেন বিধায়ক

ডোমজুড়: বড়সড় দুর্ঘটনা থেকে রক্ষা পেলেন আইএসএফ বিধায়ক নওশাদ সিদ্দিকি (Nawsad Siddique)। শুক্রবার রাত সাড়ে দশটা নাগাদ ডোমজুড় অঙ্কুরহাটি চেকপোস্টের কাছের একটি সিগন্যালেড় কাছে একটি ট্রাক এসে বিধায়কের গাড়িতে ধাক্কা মারে। জানা গিয়েছে, কলকাতা থেকে বাড়ি ফিরছিলেন নওশাদ। ধাক্কার তীব্রতা এতটাই বেশি ছিল যে সামনের দিকে একটি চাকা ফেটে যায়। অল্পের জন্য রক্ষা পান আইএসএফ নেতা। আপাতত, তিনি সুরক্ষিত আছেন বলেই জানা গিয়েছে।

আরও পড়ুন: চা শ্রমিকদের মজুরি নিয়ে বৈঠকে শ্রমমন্ত্রী

দুর্ঘটনায় নওশাদের গাড়ি ভয়ানক ক্ষতিগ্রস্ত হলেও, সুরক্ষিত আছেন গাড়ির চালক ও নিরাপত্তারক্ষীরা। অপরদিকে, দুর্ঘটনার ছুটে আসে এলাকার লোকজন। ও তারা ট্রাকটি ধরে ফেলেন। খবর পেয়ে ঘটনাস্থলে ছুটে আসে ডোমজুড় থানার পুলিশ।

কীভাবে দুর্ঘটনা? নওশাদ জানিয়েছেন, সিগন্যালে তাঁর গাড়ি দাঁড়িয়ে থাকার সময় বাঁদিক থেকে ধেয়ে আসে একটি ট্রাক। এলাকাটি অত্যন্ত দুর্ঘটনা প্রবণ। তাই আন্ডারপাসের দরকার। দুর্ঘটনার পিছনে অন্য কোনও কারণ আছে কিনা এ নিয়ে মন্তব্য করতে নারাজ নওশাদ সিদ্দিকি।